OpenLLM-France/wikimedia huggingface dataset:
# Les Roquetes (Nou Barris)

Les Roquetes :
| Les Roquetes auzoa. ||
| Nou Barris, Bartzelona Les Roquetes (Nou Barris)Les Roquetes (Nou Barris) (Bartzelona) ||
| Azalera | 0,642 km² |
| Biztanleria | 16.233 (2009) |
| Dentsitatea | 25.285,046 bizt / km² |
Les Roquetes Kataluniako Bartzelona hiriko Nou Barris barrutian dagoen auzo bat da. 2009an 16.233 biztanle zituen.

## Iruditegia

* Roquetes metro geltokia.

## Kanpo estekak

* Las Roquetes auzoa Bartzelonako udal webgunean (Katalanez) (Gaztelaniaz)
* Datuak: Q1627690
* Multimedia: Les Roquetes (Nou Barris) / Q1627690
# Les Roseaux sauvages

Les Roseaux sauvages 1994ko André Téchiné frantziar zinema zuzendariaren drama filma bat da.
Lau César Sari (tartean zuzendari onenarena eta film onenarena) irabazi zituen.

## Argumentua

Oharra: Atal honek istorio osoa edo amaiera argitzen du.
1962ko hego-mendebaldeko Frantzian. François (Gaël Morel) lizeoan diploma bat eskuratzekotan dago. Mme Alvarez (Michèle Moretti) bere frantseseszko irakaslearen alaba den Maïté (Élodie Bouchez) lagunik minena du. Serge (Stéphane Rideau) nekazari baten semeak François bereganatuko du.

## Aktoreak

* Élodie Bouchez: Maïté Alvarez
* Gaël Morel: François Forestier
* Stéphane Rideau: Serge Bartolo
* Frédéric Gorny: Henri Mariani
* Michèle Moretti: Madame Alvarez
* Jacques Nolot: Monsieur Morelli
* Eric Kreikenmayer: Pierre Bartolo, senargaia
* Nathalie Vignes: Irène, emaztegaia
* Michel Ruhl: Monsieur Cassagne
* Fatia Maite: Aicha Morelli

## Kanpo estekak

* Filmaren IMDBko fitxa irakurgai (Ingelesez)
* Datuak: Q1656834
# Les Routes du sud

Les Routes du sud 1978ko Joseph Losey estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Erbesteratutako antifrankistek diktadorearen heriotzaren ostean bizitako ziurgabetasuna eta nahasmendua dira filmaren ardatza.

## Aktoreak

* Yves Montand: Jean Larrea
* Miou-Miou: Julia
* Laurent Malet: Laurent Larrea
* France Lambiotte: Eva Larrea
* José Luis Gómez: Miguel

## Erreferentziak

* ↑ www.sansebastianfestival.com

## Kanpo estekak

* Datuak: Q2972767
# La Bien Querida

    Artikulu hau Ana Fernández-Villaverderi buruzkoa da; beste esanahietarako, ikus «Villaverde».
Ana Fernández-Villaverde (Bilbo, 1972ko azaroaren 6a), La Bien Querida izen artistikoaz ezaguna, bizkaitar margolari eta musikagilea da. 2005ean proiektua abiarazi, eta luze gabe Espainiako pop indiearen talentu dirdaitsuena zela erakutsi zuen. Romancero, lehen albuma, 2009an estatuan kaleratutako diskarik hoberena izan zen, Mondosonoro eta Rockdelux aldizkarien arabera. 2011n Fiesta karrikaratu zuen, 2012an Ceremonia, 2015ean Premeditación, nocturnidad y alevosía bilduma, eta 2017an Fuego.

## Erreferentziak

* ↑ La Bien Querida Elefant Records, elefant.com
* ↑ Rockdelux reivindica ‘Yes’, jenesaispop.com

## Kanpo estekak

* La Bien Querida, myspace.com
* La Bien Querida, Elefant Records, elefant.com
* Datuak: Q11687587
* Multimedia: La Bien Querida / Q11687587
# La Besace

La Besace Frantziako udalerri bat da Ardenak departamenduan dagoena, Ekialde Handia eskualdean. 2013an 114 biztanle zituen.

## Demografia
### Biztanleria

2007an La Besace udalerrian erroldatutako biztanleak 128 ziren. Familiak 44 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 56 etxebizitza zeuden, 50 familiaren etxebizitza nagusia ziren, 3 bigarren erresidentzia ziren eta 3 hutsik zeuden. 55 etxeak ziren eta 1apartamentu bat zen. 50 etxebizitza nagusietatik 43 bere jabearen bizilekua ziren, 5 alokairuan okupaturik zeuden eta 2 doan lagata zeuden; 4 etxek hitu gela zituzten, 15 etxek lau zituzten eta 31 etxek bost zituzten. 37 etxek euren parking plaza propioa zuten azpian. 17 etxetan ibilgailu bat zegoen eta 26 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
La Besace udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 4 | 75-79 | 4 |
| 4 | 70-74 | 4 |
| 0 | 65-69 | 0 |
| 8 | 60-64 | 4 |
| 4 | 55-59 | 0 |
| 0 | 50-54 | 8 |
| 0 | 45-49 | 0 |
| 8 | 40-44 | 0 |
| 8 | 35-39 | 16 |
| 8 | 30-34 | 0 |
| 0 | 25-29 | 4 |
| 4 | 20-24 | 4 |
| 0 | 15-19 | 4 |
| 12 | 10-14 | 4 |
| 4 | 5-9 | 12 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 84 ziren, horien artean 59 aktiboak ziren eta 25 inaktiboak ziren. 59 pertsona aktiboetatik 55 lanean zeuden (33 gizon eta 22 emakume) eta 4 langabezian zeuden (1 gizon eta 3 emakume). 25 pertsona inaktiboetatik 7 erretiraturik zeuden, 11 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2000. urtean La Besace udalerrian 10 nekazaritza-ustiategi zeuden, 700 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1059341
* Multimedia: La Besace / Q1059341
# La Bezole

La Bezole ( frantsesez eta ofizialki: La Bezole) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q1018261
* Multimedia: La Bezole / Q1018261
# La Bicicleta

La Bicicleta, XIX. mendean sortutako aldizkaria izan zen. Txirrindularitzari buruz idazten zen bertan eta 1890tik 1894ra kirol honi buruz Euskal Herrian idazten zuen aldizkari garrantzitzuena izan zen. 1890ko urtarrilean hasi zen eta Iruñeako kale nagusiko 14. zenbakian zuen egoitza.
1890an, sei hilabetero 2'5 peseta ordaintzen ziren edo 4 peseta urteko. 0'5 peseta gehiago atzerrian.
# La Bilbaina

La Bilbaina urbanizazioa izen bereko Bilboko elkarte pribatuak 1970eko hamarkadatik aurrera Bilboaldeko kanpoaldean, Mungiako udalerrian, eraikitako etxebizitza urbanizazioa da. Berriagamendi gisa ezaguna da ere bai. 2.000 pertsona baino gehiago bizi dira urbanizazioan.
Gaur egun, bereiztu egin behar dira Berreagamendi Etxejabe Elkartea (urbanizazioa eta bere zerbitzuak gestionatzeko sortua) eta "Club de Campo" deritzona, kirol eskaintza zabala daukana (golf, igerilekua, gimnasialekua, pilota, ...). Aipagarriak dira bertan dauden pasealeku ederrak eta lakua, kaleetan antzinako toponimia gordetzeko egindako ahaleginaz gainera. Gaur egun 750 bat etxe daude, baina oraindik ez da hirigintza-plan osoa gauzatu.
Mungiako herrigunea baino askoz handiagoa den azalera betetzen du urbanizazioak. Horrek arazoak sortu dizkio udalari, zerbitzuen hornidura eta berrikuntza dela eta.

## Erreferentziak

* ↑ (Gaztelaniaz) elcorreo.com (2010-05-23)
* ↑ (Gaztelaniaz) elcorreo.com (2010-05-23)

## Ikus, gainera

* Euskal Herriko urbanizazioen zerrenda

## Kanpo estekak

* Datuak: Q12261728
* Multimedia: Berreagamendi / Q12261728
# Leire Aramendia

Leire Aramendia Yerro (Lerin, Nafarroa, 1993ko apirilaren 23a) nafar eskubaloi jokalaria da. Joko posizioari dagokionez, ezker-hegala da. 2016tik Bera Bera taldean jokatzen du.

## Kirol-ibilbidea
### Taldeak

| Urteak | Taldea | Liga |
| 2009-2011 | Itxako Kirol Elkartea | Emakumezkoen Espainiako eskubaloi ligaren ohorezko maila |
| 2011-2016 | BM Alcobendas | Emakumezkoen Espainiako eskubaloi ligaren ohorezko maila |
| 2016- | Bera Bera | Emakumezkoen Espainiako eskubaloi ligaren ohorezko maila |

## Kanpo loturak

* Leire Aramendiaren Twitter profila
* Datuak: Q30348877
# Leipzigeko gudua

Leipzigeko gudua Napoleondar Gerretako gudurik handiena izan zen. 1813. urteko urriaren 16tik 19ra bitartera iraun zuen batailak, Leipzigen izan zen (Alemaniako Saxonia estatuan), eta Napoleon Bonapartek inoiz izan zuen porrotik handiena jasan behar izan zuen, Seigarren Koalizioaren garaipen erabakigarriarekin.
Alde batetik zeuden Napoleon Bonaparteren esanetara Frantziako Lehen Inperioko armada, Poniatowski printzearen esanetara Varsoviako Dukerri Handikoa, Saxoniako Frederiko Augusto I.aren esanetara Saxoniako Erresumako armada, eta Rhingo Estatuen Konfederazioko armada. Denera, 191.000 soldadu inguru izan ziren batailan. Amaieran, gutxi gorabehera 38.000 hildako eta zauritutako izan ziren, eta beste 30.000 preso hartu zituzten.
Beste aldetik, Errusiako frantziar inbasioaren saiakerako porrotaren ondorioz eratutako Seigarren Koalizioan batuta zeuden Errusiar Inperioa, Prusiako Erresuma, Austriar Inperioa eta Suediako Erresuma, Karl Philipp Schwarzenbergen, Gebhard Leberecht von Blücher-en, eta Karlos XIV.a Joan Suediakoa eta Norvegiakoaren esanetara. Denera, 330.000 soldadu inguru izan ziren batailan, baina beste asko ere prest zeuden behar izanez gero. Amaieran 52.000 hildako eta zauritu izan zirela uste dute.
Napoleonek Alemania menperatu nahi zuen, eta hiri batzuk nolabait hartuta zituen arren, ezin izan zuen gudu erabakigarri hau irabazi. Leipzig hirian bataila oroituz hainbat monumentu daude.

## Ikus, gainera

* Seigarren Koalizioaren Gerra

## Kanpo estekak

* Datuak: Q151005
* Multimedia: Battle of Leipzig / Q151005
# Leire Agirrezabalaga

Leire Agirrezabalaga Ezkurdia (Ibarra, 1987ko ekainaren 2a) gipuzkoar mendi lasterketaria da.

## Biografia

9 urte zituela hasi zen atletismoan. 2013an hasi zen mendi lasterketak egiten eta urte bikaina izan zuen, Espainiako Kopa eta Euskadiko txapelketa (Gorbeia Suzien lasterketan jokatua) irabazi zituen, baita beste hainbat lasterketa ere. 2014an Nazioarteko Ultra Trail batzuetan txapelduna izan zen, Transgrancanaria (82 km) eta Transvulcania maratoia hain zuzen ere. Garaipenez betriko bi urte izan ondoren lasterketen mundua uztea erabaki zuen.
Urte batzutan lasterketetatik aldenduta egon ondoren 2021ean T2T lasterketa irabazi zuen Tolosan.

## Palmaresa
### Euskal Herrian

* Espainiako Kopa (1): 2013
* Gorbeia Suzien mendi lasterketa (1): 2013
* Euskal Herria Mendi Erronka (1): 2013
* Zumaia Flysch Trail mendi lasterketa (1): 2013
* Uharte-Arakil (1): 2013
* Goierri Garaia mendi lasterketa (1): 2013
* Beriaingo Kilometro Bertikala (1): 2013
* Tolosaldeko 2 Tontorrak (1): 2021

### Mundu mailan

* La Sagra SkyRace (1): 2013
* Transgrancanaria Advanced (1): 2014
* Transvulcania maratoia (1): 2014

## Erreferentziak

* ↑ (Gaztelaniaz) oxigeno, mayayo. (2014-03-20). «Leire Aguirrezabala. "La montaña siempre ha sido parte de mi vida" Campeona Copa España FEDME 2013 y Líder Spain Ultra Cup 2014» CARRERAS DE MONTAÑA, POR MAYAYO (Noiz kontsultatua: 2023-01-03).
* ↑ Monrasin. (2013-07-22). «CORREDORES DE MONTAÑA: LEIRE AGUIRREZABALA EZKURDIA» CORREDORES DE MONTAÑA (Noiz kontsultatua: 2023-01-03).
* ↑ «Leire Agirrezabala: 'Mendi lasterketen inguruan jaso jatan ezer ez neban espero. Harrigarria izan da'» bizkaie.biz (Noiz kontsultatua: 2023-01-03).
* ↑ (Gaztelaniaz) SA, Baigorri Argitaletxea. (2014-03-03). «Agirrezabala y Calvillo, en Canarias» GARA (Noiz kontsultatua: 2023-01-03).
* ↑ «Leire Agirrezabala:"Lehen ibiltzen nintzen moduan ez naiz itzuliko"» EITB 2016-12-20 (Noiz kontsultatua: 2023-01-03).
* ↑ «Oier Ariznabarreta eta Leire Agirrezabala ibartarra, garaile - Tolosaldea» Tolosaldeko ataria (Noiz kontsultatua: 2023-01-03).

## Kanpo estekak

* Datuak: Q115979729
# Leipzigeko Unibertsitatea

Leipzigeko Unibertsitatea (alemanez: Universität Leipzig) Alemaniako bigarren unibertsitate zaharrena. Izen bereko hirian dago, Saxoniako Estatu Askean.

## Historia

Frederiko I.a Saxoniakoak eta bere anaiak (Gilen II.a Meissengoak) sortu zuten 1409ko abenduaren 2an. Hasieran, lau fakultate bazituen ere, gaur egun 14 fakultate ditu, eta 26000 ikasle inguru.
Unibertsitateko lehenengo errektorea Johann von Münsterberg izan zen. 1953. eta 1991. urteen artean, unibertsitatea Karl Marx izenez ezagutu zen.

## Fakultateak

Jatorrizko lau fakultateak hauek dira: Filosofia eta Letrak, Medikuntza, Teologia eta Legeak. Gaur egun, 14 fakultate ditu:
* Teologia Fakultatea
* Zuzenbide Fakultatea
* Historia, Arte eta Ekialdeko Ikasketen Fakultatea
* Filologia Fakultatea
* Hezkuntza Fakultatea
* Gizarte Zientziak eta Filosofia Fakultatea
* Ekonomia eta Zuzendaritza Fakultatea
* Kirolaren Zientzien Fakultatea
* Medikuntza Fakultatea
* Matematika eta Informatika Fakultatea
* Biozientziak, Farmazia eta Psikologia Fakultatea
* Fisika eta Lurraren Zientzien Fakultatea
* Kimika eta Mineralogia Fakultatea
* Albaitaritza Fakultatea

## Unibertsitatearekin erlazionatutako jendea
### Irakasle eta ikasle ospetsuak

* Johann Wolfgang Goethe, poeta, eleberrigilea eta dramagile.
* Gottfried Wilhelm Leibniz, filosofoa eta matematikaria.
* Friedrich Nietzsche, filosofoa, poeta eta filologoa.
* Karl Richard Lepsius, egiptologoa.
* Ernst Bloch, filosofoa.
* Karl Bücher, ekonomialaria.
* Peter Debye, fisikaria.
* Frédéric-Melchior Grimm, idazlea, kritikaria eta kazetaria.
* Gustav Fechner, psikologoa.
* Theodor Frings, filologoa.
* Paul Flechsig, neurologoa.
* Christian Fürchtegott Gellert, teologoa eta poeta.
* Johann Christoph Gottsched, filologoa.
* Werner Heisenberg, fisikaria.
* Gustav Hertz, fisikaria.
* Bartholomaeus Keckermann, filosofoa eta teologoa.
* Felix Klein, matematikaria.
* Werner Krauss, filologoa.
* Karl Lamprecht, historialaria.
* Theodor Litt, pedagogoa.
* Walter Markov, historialaria.
* Wilhelm Maurenbrecher, historialaria.
* August Ferdinand Möbius, astronomoa eta matematikaria.
* Petrus Mosellanus, humanista.
* Wilhelm Ostwald, kimikaria.
* Edgar Buckingham, fisikaria.
* Augustus Quirinus Rivinus, botanikaria.
* Wilhelm Roscher, ekonomialaria.
* Christian Thomasius, filosofoa.
* Shin'ichirō Tomonaga, fisikaria.
* Bartel Leendert van der Waerden, matematikaria.
* Rudolf von Gottschall, poeta eta dramagile.
* Ernst Heinrich Weber, medikua.
* Wilhelm Wundt, fisiologoa eta psikologoa.
* Angela Merkel, estatuburua.

## Kanpo estekak

* (Alemanez) (Ingelesez) Leipzigeko Unibertsitatearen webgune ofiziala
* (Alemanez) (Ingelesez) Leipziger Universitätsverlag argitaletxea
* Datuak: Q154804
* Multimedia: Universität Leipzig / Q154804
# Leipziger Platz

Leipziger Platz (euskaraz Leipzigar plaza) Alemaniako Berlin hiriburuan dagoen erdiguneko plaza bat da, Berlin-Mitte barrutian eta Potsdamer Platz plazatik hurbil. Bertan Bundesrat edota Alemaniarko Kontseilu Federala kokatzen da.
Oktogono diseinuko oinplanoa du, 1732-1738 bitartean eraiki zelarik. Bigarren Mundu Gerra hasi arte plaza hau Alemaniako administrazio gune nagusia izan zen.

## Kanpo estekak

* Leipziger Platzeko 360ºko ikuspegi panoramikoa (Ingelesez) (Alemanez)
* Datuak: Q672806
* Multimedia: Leipziger Platz / Q672806
# Leire Agirre

Leire Agirre (Azpeitia, Gipuzkoa, 1974) eskalatzailea da.
Zazpi aldiz Espainiako txapeldun, Munduko Kopan bederatzi urtez.

## Biografia

Leire, 12 urterekin hasi zen eskalatzen, eskolakoekin egindako irteera batean, Xoxote inguruko harrobian. 14 urte bete ondoren berriz, Azpeitiko Kantera izeneko lekuan ekin zion. Gerora eskaladarekin guztiz kateatuta gelditu zen eta pasio bihurtu zitzaion.

## Ibilbidea
### Txapelketak

* (1995). Espainiako txapeldun, Gasteizen.
* (1997). Pragako Munduko Kopan 17.
* (1998). Espainiako txapeldun, Granadan.
* Espainiako Bulder txapeldun, Oviedon.
* (1999). Espainiako txapeldun, Zaragozan.
* (2000). Espainiako txapeldun, Benasquen.
* Munduko Bulder Kopan 4., Munichen (Alemania) eta Rovereton (Italia).
* (2001). Espainiako txapeldun, Oviedon.
* Munduko Bulder kopan 5., Birminghamen (Ingalaterra).
* (2002). Espainiako txapeldun, Avilesen.
* Espainiako Bulder txapeldun, Oviedon.
* (2003). Petzl Roc Trip proban txapeldun, Millaun (Frantzia).
* (2004). Espainiako txapeldun, Avilesen.
* (2005). Munduko Bulder Kopan 6., Birminghamen.

### Harkaitzean

* (1998). Bizkarroiak (7c), bistaz, Baltzolan.
* (1999). Simonides (8b+), Araotzen.
* Agur (8b+) Araotzen.
* (2000). Parva naturalia (8b), Araotzen.
* (2001). Matrix (8a) eta Nosferatu (7c+) bulder zeharkaldiak, Frankenjuran (Alemania).
* (2002). Ongi etorri (8b), Baltzolan.
* Patriarca (8b), Araotzen.
* (2003). Bietan jarrai (8b), Araotzen.
* Samba pa ti (8a), bistaz, Tevergan (Espainia).
* (2004). Buru Gorri (8b+), Araotzen.
* El pellejo del viejo (8b), Araotzen.
* (2005). Anangu (8b), Araotzen.
* (2006). Lorea (8a+), Araotzen.

## Erreferentziak

* 1 2 Ugartemendia, Unai. ««Eskalatzaile baten maila bistaz egindako lorpenek erakusten dute»» Berria (Noiz kontsultatua: 2021-03-16).

## Kanpo estekak

* Elkarrizketa "Eskalatzaile baten maila bistaz egindako lorpenek erakusten dute"Berria, 2021.03.16
* Leire Agirreri egindako elkarrizketa. 2007ko urtarrila. Uztarria.eus
* Datuak: Q30149727
# Lennart Carleson

Lennart Carleson (Stockholm, 1928ko martxoaren 18a) suediar matematikaria da. 1950ean doktoregoa eskuratu zuen Uppsalako Unibertsitatean, eta hango irakasle izan zen 1955etik aurrera. Ekarpen garrantzitsuak egin dizkio Fourierren analisiari eta analisi konplexuari. Horrez gainera, Bochner-Rieszen batezbestekoei buruzko emaitza garrantzitsuak lortu ditu, baita Hènonen aplikazioei buruzkoak ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q343420
* Multimedia: Lennart Carleson / Q343420
# Lennilenapeita

Lennilenapeita silikato motako minerala da eta stilpnomelane taldearen kidea da.

## Ezaugarriak

Lennilenapeita silikato mineralaren formula kimikoa hau da: ${\ce {K6-7(Mg,Mn,Fe,Zn)48(Si,Al)72(O,OH)216 * 16H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Lennilenapeite: Mineral information, data and localities.» www.mindat.org (Noiz kontsultatua: 12-05-2019).
# Lennart van Lierop

Lennart van Lierop (Haga, 1994ko martxoaren 17an jaioa) herbeheretar arraunlaria da. 2023an Munduko txapelduna izan zen skull laukoitzean eta 2024ko Udako Olinpiar Jokoetan txapeldun olinpikoa.

## Ibilbidea

2022 artean Herbehereetako zortzikoaren parte izan zen eta zilarrezko dominak eskuratu zituen Munduko eta Europako txapelketatan. 2023an skull laukoitzera aldatu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2024 | Paris Frantzia | 01 ! | Skull laukoitza |
| Munduko arraunketa Txapelketa ||||
| Urtea | Lekua | Domina | Kategoria |
| 2022 | Račice Txekia | 02 ! | Zortzikoa |
| 2023 | Belgrad Serbia | 01 ! | Skull laukoitza |
| Europako arraunketa Txapelketa ||||
| Urtea | Lekua | Domina | Kategoria |
| 2022 | Oberschleißheim Alemania | 02 ! | Zortzikoa |
| 2023 | Bled Eslovenia | 01 ! | Skiffa |

## Erreferentziak

* ↑ «DPG Media Privacy Gate» myprivacy.dpgmedia.nl (Noiz kontsultatua: 2024-07-31).
* ↑ (Ingelesez) «Rowing: Netherlands take gold in men's quadruple sculls» CNA (Noiz kontsultatua: 2024-07-31).

## Kanpo estekak

* Datuak: Q61731328
# Lennik

Lennik (nederlanderazko ahoskera: ˈlɛnɪk) Belgikako iparraldeko udalerri bat da, Flandriako Brabante probintziakoa. Udalerriaren barruan herri hauek daude: Sint-Kwintens-Lennik, Sint-Martens-Lennik eta Gaasbeek. 2013ko urtarrilaren 1ean 8.915 biztanle zituen.
Udalerriaren lurraldeetan Gaasbeek gazteluko museo nazionala dago..

## Kanpo estekak

* (Nederlanderaz) Webgune ofiziala
* Datuak: Q912022
* Multimedia: Lennik / Q912022
# Lenningen

Lenningen Alemaniako udalerria da. Baden-Württemberg estatuan kokatuta dago, [[Esslingen (barrutia)|Esslingen]] barrutian. 2014an 7.963 biztanle zituen 41,44 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q80691
* Multimedia: Lenningen / Q80691
# Lennart Johansson

Lennart Johansson (Bromma, Stockholm, Suedia, 1929ko azaroaren 5a - Mosku, Errusia, 2019ko ekainaren 4a) suediar kirol zuzendaria izan zen. 1990etik 2007ra Europako UEFA futbol elkarteko presidentea izan zen, baita nazioarteko FIFA futbol elkarteko batzorde betearazlearen presidenteordea ere. 1998an FIFArako presidentegaia izan zen, baina Joseph Blatterrek irabazi zion presidentetzarako hauteskundeetan.
* Datuak: Q158133
* Multimedia: Lennart Johansson / Q158133
# Lennart Meri

Lennart Georg Meri (estonieraz ˈlennɑr̺t ˈɡ̥eorɡ̥ ˈmer̺i ahoskatua; Tallinn, 1929ko martxoaren 29a – ibidem, 2006ko martxoaren 14a) estoniar idazle, zinemagile eta politikaria izan zen. 1992tik 2001era bitartean Estoniako presidente izan zen. Estoniar mugimendu independentistaren buru nagusia izan zen.

## Biografia

Georg Meriren seme zen, Estoniak Estatu Batuetan izan zuen lehenengo enbaxadorea (1940). Estonieraz gain, frantsesa, ingelesa, finlandiera, alemana eta errusiera hitz egiten zituen. Sobietar Batasuneko gudarosteak, Estonian sartu zenean, Tallinn hartu zuen, familiak Estatu Batuetara joaterik izan baino lehen, eta Lennart Siberian erbesteraturik bizitzera behartu zuten, 1941etik 1946ra, aitak kondena betetzen zuen bitartean. Han, beste hizkuntza finougriarrek interesa sortu zioten. 1953an Historian graduatu zen Tartu-ko Unibertsitate Estatalean, eta idazle eta zinemagile gisa hasi zen lanean. Aurrerago, Estoniako zinemagintza konpainia estatalaren zuzendari eta estoniar idazle sindikatuaren idazkari izatera iritsi zen, ''Eesti Rahvarinne'' (Estoniar Herri Frontea) alderdiaren sortzaileetako bat izateaz gainera. Estonian komunista ez zen lehen gobernuan (1990) kanpo arazoetako ministro izendatu zuten, eta bi urte geroago, enbaxadore Finlandian. Estonia Sobietar Batasunetik bereizi ondoren (1991), Errepublikako lehendakari hautatu zuten. 1996ko irailean, berriro hautatu zuten lehendakari, eta kargu horretan jarraitu zuen 2001ean utzi zuen arte. 2006ko martxoaren 14an hil zen, Tallinneko ospitale batean, gaixotasun luze baten ondoren.

## Obra

* 1964 – "Tulemägede maale"
* 1974 – "Virmaliste väraval"
* 1976 – "Hõbevalge"
* 1977 – "Lähenevad rannad"
* 1984 – "Hõbevalgem"

## Erreferentziak

* Encyclopedia Britannica Lennart Meri
* Worldmark Encyclopedia of the Nations, 6 liburukia: World Leaders, 10. arg. Gale Group, 2001.

## Kanpo estekak

* [https://web.archive.org/web/20130104011043/http://www.kirjasto.sci.fi/lmeri.htm Lennart Meriri buruzko artikulua
* BBCko artikulua: "Estonia mourns ex-president Meri"
* Datuak: Q153149
* Multimedia: Lennart Meri / Q153149
# Lenne

Lenne Alemaniako udalerria da. [] estatuan dago, [] barrutian. 2014an biztanle zituen kilometro koadrotan banatuta.

## Kanpo estekak

* Datuak: Q239661
* Multimedia: Lenne / Q239661
# Lennestadt

Lennestadt Alemaniako hiri-udalerri bat da, Ipar Renania-Westfalia estatuan. Azken zentsuaren arabera 25.352 biztanle zituen, 135,59 kilometro koadroko azaleran.

## Kanpo estekak

* Datuak: Q10893
* Multimedia: Lennestadt / Q10893
# Lescheroux

Lescheroux Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q840844
* Multimedia: Lescheroux / Q840844
# Lescar, Gave et Terres du Pont-Long kantonamendua

Lescar, Gave et Terres du Pont-Long kantonamendua Frantziako kantonamendu bat da. Pirinio Atlantikoak departamenduan dago, Akitania Berria eskualdean. Guztira 7 udalerri ditu eta Lons da bere hiriburua.

## Kanpo estekak

* Datuak: Q17622708